**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**NR. 59336/16.10.2024 conexat cu nr. 69955/10.12.2024**

Kereskényi Gábor, primar al municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre privind aprobarea documentației **Plan de acțiune pentru gestionarea zgomotului și a efectului acestuia în Municipiului Satu Mare elaborate în cadrul obiectivului de investiție:„ REACTUALIZAREA HĂRŢII DE ZGOMOT A MUNICIPIULUI SATU MARE.”,** proiect în susținerea căruia formulez următorul:

**Referat de aprobare**

Potrivit prevederilor art. 38 din Legea nr. 121/2019 privind evaluarea și gestionarea zgomotului ambient, cu modificările și completările ulterioare, autoritățile administrației publice locale realizează cartarea zgomotului și elaborează hărțile strategice de zgomot și planurile de acțiune și creează baza de date geospațială necesară realizării hărților strategice de zgomot, pentru:

a) traficul rutier și de tramvaie de pe drumurile din interiorul aglomerărilor;

b) drumurile naționale, drumurile județene sau comunale aflate în administrarea unei autorități a administrației publice locale, care au un trafic mai mare de 3 milioane de treceri de vehicule pe an, indiferent dacă se află poziționate în interiorul sau în exteriorul unor aglomerări;

c) amplasamentele unde se desfășoară activități industriale prevăzute în <LLNK 12013 278 12 204 1 33>anexa nr. 1 la Legea nr. 278/2013, cu modificările și completările ulterioare, aflate în interiorul aglomerărilor, sau cele din exteriorul aglomerărilor dacă activitatea acestora influențează nivelele de zgomot din interiorul aglomerărilor.

În aplicarea acestor prevederi prin Hotărârea Consiliului Local nr. **214/ 30.08.2018**

**s-a aprobat Harta strategică de zgomot a Municipiului Satu Mare.**

Prezentul proiect de hotărâre are ca obiect aprobarea Planului de acțiune pentru gestionarea zgomotului și a efectului acestuia în Municipiului Satu Mare, în aplicarea prevederilor art. 42 din Legea 121/2019 ” Autoritățile administrației publice locale și operatorii economici care au în responsabilitate realizarea planurilor de acțiune au obligația de a transmite autorităților pentru protecția mediului prevăzute la art. 43 și 44 următoarele:

a) planurile de acțiune realizate în baza hărților strategice de zgomot și elaborate potrivit prevederilor prezentei legi, care să conțină măsuri de reducere și/sau gestionare a zgomotului, cu precizarea termenelor de implementare, inclusiv în cazul zonelor liniștite, autoritățile responsabile cu implementarea acestora, precum și aplicarea metodelor de evaluare a efectelor dăunătoare în baza aplicării relațiilor doză-efect prevăzute în anexa nr. 3, utilizând în acest sens intervale de valori de 1 dB, pe suport electronic în format .doc, în vederea evaluării de către comisiile constituite conform prevederilor art. 91 alin. (2);

b) zonele liniștite identificate, pe suport electronic în format de set de date spațiale astfel încât acesta să respecte prevederile <LLNK 12010 4131 303 52>art. 7 alin. (1) din Ordonanţa Guvernului nr. 4/2010, republicată;

c) planurile de acțiune prevăzute la lit. a), atât în format letric, cât şi pe suport electronic în format .doc, după aprobarea acestora conform prevederilor art. 60 şi 66....”

Scopul planului de acțiune este acela de a gestiona zgomotul și a efectelor acestuia în municipiul Satu Mare pe baza rezultatelor obținute prin elaborarea hărții strategice de zgomot a municipiului.

În cadrul planurilor de acțiune, pe baza rezultatelor cartografierii acustice, se identifica zonele poluate fonic ca urmare a traficului rutier și a activităților industriale și se vor identifica soluțiile de diminuare a zgomotului ambiental sau de păstrare a nivelului scăzut de zgomot.

La elaborarea propunerilor pentru planurile de acțiune sunt obligatorii:

a) participarea și consultarea eficientă a publicului la elaborarea și reevaluarea planurilor de acțiune, încă din faza de inițiere a acestora;

b) luarea în considerare a rezultatelor activităților prevăzute la lit. a);

c) informarea publicului cu privire la deciziile luate;

d) realizarea unui calendar rezonabil al activităților prevăzute la lit. a), alocându-se un timp suficient în acest scop pentru fiecare etapă a acestei proceduri.

Potrivit aceluiași act normativ autoritățile administrației publice și operatorii economici au obligația să îndeplinească procedura de participare și consultare a publicului potrivit prevederilor art. 34 și 35 din lege.

Față de cele expuse mai sus, având la bază și procesul-verbal al ședinței Comisiei de avizare tehnico-economică nr. 58754/14.10.2024, anunțul cu nr. 60143/21.10.2024 privind organizarea dezbaterii publice și referatul nr. 65399/18.11.2024 ale Serviciului Informare și Relații Publice întocmite în conformitate cu prevederile art.7 din Legea nr.52/2003 privind transparența decizională în administrația publică, republicată, cu modificările și completările ulterioare, din care rezultă că nu au fost transmise propuneri, opinii sau sugestii, în termenul prevăzut de lege, cu privire la proiectul de hotărâre

Raportat și la prevederile din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local îndeplinește orice alte atribuții în toate domeniile de interes local stabilite prin lege coroborate cu prevederile art. 59 din Legea nr. 121/2019 potrivit cărora înainte ca autoritatea publică centrală pentru protecția mediului să realizeze raportarea către Comisia Europeană, acestea se aprobă prin hotărâre a consiliului local,

Propun spre analiză și aprobare Consiliului Local al municipiului Satu Mare Proiectul de hotărâre în forma prezentată de executiv.

**INIŢIATOR PROIECT**

**PRIMAR**

**Kereskényi Gábor**

Stan Mihaela/ 2 exemplare